钦定古今图书集成/明伦汇编/官常典/第632卷 > 张禹
## 钦定古今图书集成/明伦汇编/官常典/第632卷 > 张禹

按《后汉书》本传：“禹字伯达，襄国人。举孝廉。建初中，拜
扬州刺史。当过江行部，中土民皆以江有子胥之神，
难于济涉。禹将度，吏固请，禹厉声曰：‘子胥如有灵，知
吾志在理察枉讼，岂危我哉’？”遂鼓楫而过。历行郡邑，
深幽之处，莫不毕到。亲录囚徒，多所明举，民怀喜悦。
元和二年，转兖州刺史，亦有清平称。